Mar 04,2017
కనీస నిల్వ లేకుంటే ఫైన్‌: ఎస్‌బీఐ
న్యూఢిల్లీ: ఖాతాదారులపై చార్జీల మోత మోగించే ప్రక్రియను ప్రభుత్వ బ్యాంకుల్లో సైతం ప్రారంభమైంది. తాజాగా దేశంలో అతిపెద్ద బ్యాంకింగ్‌ సంస్థ ఈ అవకాశాన్ని ఎత్తుకొంది. వచ్చే ఏప్రిల్‌ 1 నుంచి ఆయా ఖాతాల్లో 'మినిమమ్‌ బ్యాలెన్స్‌' (కనిష్ట నగదు నిల్వ) నిర్వహణను తప్పని సరి చేయడంతో పాటు, సర్వీసు చార్జీలను తిరిగి పునరుద్ధరిస్తున్నట్టుగా బ్యాంకు ప్రకటించింది. మెట్రోనగరాల్లో ఖాతాదారులు తమ అకౌంట్లలో కనీసం రూ.5000, పట్టణ ప్రాంతాల వారు రూ.3000, ద్వితీయ-తృతీయ శ్రేణి నగరాల వారు రూ.2000, గ్రామీణ ప్రాంతాల ఖాతాదారుల కనీసం రూ.1000 'కనిష్ట నగదు నిలువ'ను (ఎంఏబీ)మెయిటెన్‌ చేయాల్సి ఉంటుందని బ్యాంకు వెబ్‌సైట్‌ తెలిపింది. నిర్దేశించిన మొత్తానికి ఖాతాల్లో నగదు లేకుంటే ఉన్న నిల్వపోను ఎంత కొరత ఏర్పడితే అంత మొత్తానికి అపరాధ రుసుమును, సర్వీసు చార్జీతో కలిపి వసూలు చేయనున్నట్టుగా బ్యాంక్‌ వెబ్‌సైట్‌ తెలిపింది.
మీ స్నేహితులకు రికమెండ్ చెయ్యండి